# data[].attributes.body
Το ιστορικό γεγονός που θα αξιοποιηθεί στο νηπιαγωγείο είναι η Εξέγερση του Πολυτεχνείου (17 Νοεμβρίου 1973).

1. Για αρχή θα συγκεντρωθούν τα παιδιά στην ολομέλεια και πραγματοποιηθεί ανάγνωση του βιβλίου "Η εξέγερση του Πολυτεχνείου" με σκοπό να κατανοήσουν τα παιδιά τη σημασία της ελευθερίας της έκφρασης και του δικαιώματος στη διαμαρτυρία. Στη συνέχεια, τα παιδιά θα δημιουργήσουν αφίσες με εικόνες και συνθήματα που συνδέονται με την Εξέγερση του Πολυτεχνείου και τα ανθρώπινα δικαιώματα. Τέλος, θα μπορέσουν να παρουσιάσουν τα έργα τους και να εξηγήσουν τα μηνύματα που θέλουν να μεταφέρουν.

2. Οι μαθητές θα χωριστούν σε ομάδες και θα αναπαραστήσουν σκηνές από την εποχή του Πολυτεχνείου, όπως μια ειρηνική διαδήλωση ή μια συζήτηση μεταξύ φοιτητών και αρχών. Στόχος είναι να κατανοήσουν τα συναισθήματα των ανθρώπων εκείνης της εποχής και τη σημασία της διεκδίκησης δικαιωμάτων.

# data[].attributes.body
Ένα γεγονός το οποίο θα μπορούσε να αξιοποιηθεί είναι η Διακήρυξη των Δικαιωμάτων του ανθρώπου. Ιδιαίτερα σε μια εποχή όπως η σημερινή αμφισβήτησης του διεθνούς δικαίου και της οικουμενικότητας των δικαιωμάτων θεωρώ πως έχει να διδάξει πολλά στους μαθητές.

1. Προβολή βίντεο με το ιστορικό πλαίσιο της διακήρυξης και συζήτηση για τη δυσκολία ομοφωνίας ως προς τις διατυπώσεις της Διακήρυξης.

2. Χωρισμός μαθητών σε ομάδες και παιχνίδι ρόλων κατά το οποίο θα καλούνταν να συμφωνήσουν ομόφωνα σε ένα κείμενο διατύπωσης των δικαιωμάτων των μαθητών της τάξης τους

# data[].attributes.headline
δεύτερο βήμα

# data[].attributes.body
δεύτερο βήμα

Διατρέχοντας τα προγράμματα σπουδών της ιστορίας του δημοτικού δεν βρήκα κάποιες ενότητες στις οποίες να προάγονται τα ανθρώπινα δικαιώματα, ούτε δραστηριότητες που θα μπορούσαν να αξιοποιηθούν. Παρ' όλα αυτά υπάρχουν κάποια ιστορικά γεγονότα, τα οποία μπορεί να γίνουν αφορμή για ανάπτυξη συζήτησης τους.

# data[].attributes.body
Το απαρτχάιντ (χωρισμός), ένα καθεστώς ρατσιστικής πολιτικής και κοινωνικής διάκρισης που εφαρμόστηκε στη Νότια Αφρική από το 1948 μέχρι το 1994, νομίζω πως είναι μία ιστορική περίοδος που θα μπορούσε να αξιοποιηθεί σε μία τάξη του δημοτικού, με σκοπό την προώθηση των ανθρωπίνων δικαιωμάτων. Θα μπορούσαν οι μαθητές να κατανοήσουν τη σημασία των ανθρωπίνων δικαιωμάτων μέσα από τον άγωνα και τη ζώη του Νέλσον Μαντέλα.

1. Προβολή βίντεο με τη ζωή του Νελσον Μαντέλα για την κατάργηση του καθεστώτος του απαρτχάιντ και στη συνέχεια συζήτηση στην τάξη για το ποια ανθρώπινα δικαιώματα καταπατούνται την εποχή εκείνη.

2. Δημιουργία αφίσας- κολλάζ με εικόνες από τη ζωή του Νέλσον Μαντέλα και σύνθήματα υπέρ των ανθρωπίνων δικαιωμάτων.

3. Επιστολή στο Νέλσον Μαντέλα λέγοντας του πόσο επηρεάστηκαν από τη γνωριμία με το έργο του για την υπεράσπιση των ανθρωπίνων δικαιωμάτων και τους λόγους για τους οποίους θεωρούν εκείνα σημαντική την υπεράσπισή τους.

# data[].attributes.body
Το Ολοκαύτωμα κατά τη διάρκεια του Β’ Παγκοσμίου Πολέμου, μία από τις πιο σκοτεινές σελίδες της παγκόσμιας ιστορίας αποτελεί ένα ιστορικό γεγονός που αναντίρρητα προσφέρεται για την προώθηση των ανθρωπίνων δικαιωμάτων. Η διδασκαλία του στις σχολικές τάξεις μπορεί να συμβάλει σημαντικά στην κατανόηση των αρχών της ισότητας, της ανεκτικότητας και του σεβασμού στα ανθρώπινα δικαιώματα.

Η μελέτη του βοηθά τους μαθητές/τριες να κατανοήσουν πώς οι προκαταλήψεις και η ρητορική μίσους μπορούν να οδηγήσουν σε ακραίες παραβιάσεις των ανθρωπίνων δικαιωμάτων. Να αναγνωρίσουν σταδιακά τους μηχανισμούς που οδήγησαν στη γενοκτονία, καθώς και δουν κριτικά πώς οι κοινωνίες επιτρέπουν ή αντιστέκονται σε τέτοιες φρικαλεότητες. Η διδασκαλία του Ολοκαυτώματος ακόμη μπορεί να εμπνεύσει τους μαθητές να αναγνωρίζουν και να καταπολεμούν τις σύγχρονες μορφές διακρίσεων, όπως ο ρατσισμός και η ξενοφοβία, συμβάλλοντας ενεργά στην υπεράσπιση της δημοκρατίας και των ατομικών ελευθεριών.

Μία δραστηριότητα που θα μπορούσε να εφαρμοστεί για να ενισχύσει το σκοπό της διδασκαλίας του ολοκαυτώματος θα ήταν οι μαθητές/τριες να μελετήσουν μαρτυρίες επιζώντων, όπως το ημερολόγιο της Άννας Φρανκ, και να εκφράσουν τις σκέψεις τους είτε κατά μονάς είτε ανά ομάδες, μέσω γραπτών ή συζητήσεων. Συμπληρωματικά, θα μπορούσαν να δημιουργήσουν εικαστικά έργα , αναδεικνύοντας τη σημασία του γεγονότος αλλά και τη σύνδεσή του με το σήμερα.

Βήμα δεύτερο-

Η Ιστορία στο Λύκειο παρέχει σημαντικές ευκαιρίες για την προώθηση της εκπαίδευσης στα ανθρώπινα δικαιώματα. Μέσα από γεγονότα όπως η Γαλλική Επανάσταση και το Ολοκαύτωμα, οι μαθητές κατανοούν τη σημασία των δικαιωμάτων και των πολιτικών ελευθεριών. Παράλληλα με τη χρήση και ανάλυση ιστορικών πηγών και μαρτυριών προσφέρεται η δυνατότητα στους μαθητές/τριες να αναπτύξουν κριτική σκέψη και την ενσυναίσθηση. Τέλος μέσα από τις συγκρίσεις με σύγχρονες μορφές διακρίσεων, μπορούν να εντοπίζουν και να καταπολεμούν τις αδικίες στη σύγχρονη κοινωνία.

Τα νέα προγράμματα σπουδών της Ιστορίας προωθούν την εκπαίδευση στα ανθρώπινα δικαιώματα μέσω της έμφασης στην πολύπλευρη ανάλυση των ιστορικών γεγονότων και της κριτικής σκέψης. Δύο προτάσεις για την προώθηση των ανθρωπίνων δικαιωμάτων είναι: οι Βιωματικές δραστηριότητες όπου οι μαθητές/τριες μπορούν να συμμετέχουν σε παιχνίδια ρόλων ή αναπαραστάσεις ιστορικών γεγονότων, ώστε να κατανοήσουν βαθύτερα τις κοινωνικές αδικίες, καθώς και οι Διαθεματικές προσεγγίσεις, συνδέοντας την Ιστορία με τη Λογοτεχνία ή τα Κοινωνικά Μαθήματα συμβάλλοντας στην καλύτερη κατανόηση της σημασίας των ανθρωπίνων δικαιωμάτων.

# data[].attributes.headline
1ο βήμα (Μαρκοπούλου)

# data[].attributes.subject
1ο βήμα (Μαρκοπούλου)

# data[].attributes.body
Η ελληνική επανάσταση του 1821 θα μπορούσε να θεωρηθεί ένα ιστορικό γεγονός που προωθεί τα ανθρώπινα δικαιώματα. Ο αγώνας για ελευθερία και ανεξαρτησία συνδέεται άμεσα με τα ανθρώπινα δικαιώματα και ως εκ τούτου η διδασκαλία του γεγονότος αυτού είναι κατάλληλη, προκειμένου οι μαθητές/τριες να κατανοήσουν τη σημασία των ανθρωπίνων δικαιωμάτων μέσω της συζήτησης και του παραλληλισμού με το παρόν και τα σύγχρονα παγκόσμια αιτήματα των ανθρώπων ανεξαρτήτως εθνικότητας για ισότητα και ελευθερία. Κείμενα εκείνης της περιόδου αλλά και σημερινά μπορούν να αποτελέσουν την αφετηρία συζήτησης.

Μια δραστηριότητα που θα βοηθούσε τα παιδιά να κατανοήσουν καλύτερα τα γεγονότα είναι η συνεργασία για τη δημιουργία μιας εφημερίδας της εποχής, στην οποία θα μπορούσαν να αρθρογραφήσουν ως δημοσιογράφοι της εποχής εκείνης, μιλώντας για τα δικαιώματα που διεκδικούν οι επαναστάτες. Μια εναλλακτική σε αυτό θα ήταν να γράψουν για την ελληνική επανάσταση ως δημοσιογράφοι ξένης χώρας. Μια δεύτερη δραστηριότητα είναι η δραματοποίηση μιας εθνοσυνέλευσης και η ανάληψη από τους μαθητές/τις μαθήτριες ρόλων ιστορικών προσώπων, έτσι ώστε να μπορέσουν να εκφράσουν διαφορετικές απόψεις και να κατανοήσουν πώς μέσα από αυτές μπορούν να φέρουν ένα συλλογικό αποτέλεσμα.

# data[].attributes.headline
Βήμα πρώτο-Δημ

# data[].attributes.body
Βήμα πρώτο-Δημοτικό

Ένα ιστορικό γεγονός που προσφέρεται για την προώθηση των ανθρωπίνων δικαιωμάτων στο Δημοτικό είναι η περίοδος της Δικτατορίας του 1967 και ειδικότερα η εξέγερση του Πολυτεχνείου. Μπορούν να συζητηθούν οι έννοιες της δημοκρατίας, της ελευθερίας, των δικαιωμάτων και της καταπάτησης τους. Μια δραστηριότητα καλλιέργειας κριτικής σκέψης θα ήταν η συζήτηση των συνθηκών που επικρατούσαν τότε και η σύγκριση με το σήμερα. Μια άλλη δραστηριότητα σε ομάδες θα ήταν η δραματοποίηση κάποιου γεγονότος επιλεγμένου από τα παιδιά με χρήση οπτικοακουστικού υλικού, ώστε να καλλιεργηθεί η ενσυναίσθηση και η δημιουργικότητα.

Βήμα δεύτερο

Τα σημεία προώθησης των ανθρωπίνων δικαιωμάτων δεν είναι πολλά και εστιάζονται, κατά τη γνώμη μου, κυρίως στην Δ' τάξη με τη συζήτηση γύρω από την έννοια της δημοκρατίας και της αλληλοβοήθειας των λαών και της ΣΤ' τάξης με θέματα πολέμου και ειρήνης, δημοκρατίας και καταπάτησης δικαιωμάτων.

# data[].attributes.body
Μια πολύ σημαντική ιστορική χρονική περίοδος η οποία μπορεί να αποτελέσει μελέτη είναι η Δικτατορία των Συνταγματαρχών 1967-1974, η λεγόμενη Επταετία, κατά την οποία καταπατήθηκαν θεμελιώδη ανθρώπινα δικαιώματα. Αποτελεί ένα ιστορικό γεγονός που σημειώθηκε στο σύντομο παρελθόν, επομένως μπορεί κάλλιστα να αξιοποιηθεί στην εκπαιδευτική διαδικασία. Πιο συγκεκριμένα, δίνεται ισχυρό έναυσμα για κατανόηση του ρόλου της Δημοκρατίας και των πολιτικών ελευθεριών, καθώς κατά την περίοδο της Δικτατορίας καταργήθηκε ο κοινοβουλευτισμός και το Σύνταγμα. Ακόμη, μπορεί να αξιοποιηθεί για την ανάδειξη των επιπτώσεων που σημειώθηκαν από την καταπάτηση των ανθρωπίνων δικαιωμάτων. Τέλος, τα ιστορικά γεγονότα αποτελούν καλή ευκαιρία για τον εκπαιδευτικό, ώστε να συνδέσει το παρελθόν με σημερινά δεδομένα. Μια δραστηριότητα που θα μπορούσε να εφαρμοστεί είναι να χωριστεί το τμήμα σε ομάδες και κάθε ομάδα να αναλάβει να ψάξει ντοκουμέντα και μαρτυρίες τις οποίες θα φέρει στην τάξη και θα τις αναλύσουν. Μια ακόμη δραστηριότητα που θα μπορούσε να ακολουθήσει της πρώτης είναι η προσομοίωση της αντίστασης του Πολυτεχνείου, με την τύπωση εφημερίδων, την ανάληψη ρόλων δημοσιογράφου, πολιτικού.

# data[].attributes.headline
Βήμα 2ο -Ιστορία Δημοτικού ΠΣ

# data[].attributes.subject
Βήμα 2ο -Ιστορία Δημοτικού ΠΣ

# data[].attributes.body
(ι) Ανατρέχοντας το ΠΣ του Δημοτικού και πιο συγκεκριμένα της ΣΤ' Τάξης, δυστυχώς μπήκα στο "τρυπάκι" σύγκρισης με την Βαθμίδα μου- Νηπιαγωγείο. Μέσω της σύγκρισης διαπιστώνω ότι εκ πρώτης όψεως, το ΠΣ του Δημοτικού, και πιο συγκεκριμένα στις προτεινόμενες Θεματικές εντοπίζονται περισσότερο ιστορικά γεγονότα, παρά στοιχεία που προωθούν την Εκπαίδευση για τα Ανθρώπινα Δικαιώματα και την δημοκρατική συνείδηση. Επιπλέον, προωθείται κατά βάση η Ελληνική Ιστορία. Παρόλο αυτά, ο εκπαιδευτικός θα μπορούσε μέσω των θεματικών, να οδηγηθεί σε διάφορες συζητήσεις - παραδείγματος χάρη, με αφορμή το Πολυτεχνείο και την 17 Νοέμβρη, εισάγονται εύκολα έννοιες και συζητήσεις με τα Πολιτεύματα, Δημοκρατία- Δικτατορία, την παραβίαση των δικαιωμάτων των Ελλήνων πολιτών, τότε και σύγκριση με τώρα.

(ιι) Κατά την γνώμη μου τα Νέα Προγράμματα Σπουδών, στη Βαθμίδα του Νηπιαγωγείου τουλάχιστον, σίγουρα εξυπηρετούν σε μεγάλο βαθμό την προώθηση των Ανθρωπίνων Δικαιωμάτων και την Δημοκρατικής συνείδησης.

Λόγω της παραπάνω αναφοράς, θα προτείνω μία δράση σχετικά με τον Εορτασμό της 17ης Νοέμβρης. Αφορμή μπορεί να σταθεί το παιδικό παραμύθι "Η κυρία Δημοκρατία", το οποίο παρουσιάζει τις έννοιες της Διδακτορίας και της Δημοκρατίας προσωποποιημένα και γίνονται πιο κατανοητές στα παιδιά αυτής της ηλικίας. Θα σταθεί σαν αφορμή για συζήτηση, κατανόηση μέσω ζωγραφικής απεικόνισης κλπ. Πέρα από τις έννοιες, επίσης μπορούμε να εισάγουμε και τα δικαιώματα, με έναυσμα την παραβίαση τους.

# data[].attributes.headline
Δεύτερο βήμα. Νέο ΠΣ Ιστορίας Γυμνασίου

# data[].attributes.subject
Δεύτερο βήμα. Νέο ΠΣ Ιστορίας Γυμνασίου

# data[].attributes.body
(i) Διαβάζοντας την αναλυτική απεικόνιση του Προγράμματος Σπουδών θεωρώ ότι ο/η εκπαιδευτικός έχει λίγα σημεία που μπορεί να χρησιμοποιήσει για την προώθηση της εκπαίδευσης στα ανθρώπινα δικαιώματα. Κάποια από αυτά τα στοιχεία είναι ιστορικά γεγονότα που μπορούν να αποτελέσουν αφορμή για συζητήσεις σχετικά με τις παραβιάσεις των ανθρωπίνων δικαιωμάτων (όπως η αποικιοκρατία, Ολοκαύτωμα, συνέπειες ΒΠΠ).

(ii) Κατά τη γνώμη μου, το Νέο ΠΣ δεν προωθεί ιδιαίτερα την εκπαίδευση στα ανθρώπινα δικαιώματα και τη δημοκρατική συνείδηση. Παρόλο που γίνεται προσπάθεια να αναφερθούν γεγονότα παγκόσμιας ιστορίας (κυρίως στη Γ’ Γυμνασίου), στόχος του μαθήματος παραμένει η διαμόρφωση εθνικής ταυτότητας και συνείδησης. Είναι ελάχιστες οι ενότητες που μπορεί να σχετίζονται με τα ανθρώπινα δικαιώματα, το ίδιο και οι πρακτικές. Δύο πρακτικές που μπόρεσα να βρω και είναι συμβατές με την προώθηση των ανθρωπίνων δικαιωμάτων είναι στη Γ’ Γυμνασίου και είναι οι εξής: ● Να εκπονήσουν εργασία για τα στρατόπεδα  συγκέντρωσης και τις καταστροφές από τον πόλεμο μέσα από κινηματογραφικό/φωτογραφικό υλικό και μαρτυρίες Εβραίων επιζησάντων. ● Να μελετήσουν τα βασικά δικαιώματα που κατοχυρώνονται με τη Διακήρυξη των ανθρωπίνων δικαιωμάτων του ΟΗΕ.

# data[].attributes.body
Μία ιστορική περίοδος που θα αξιοποιούσα για την εκπαίδευση στα ανθρώπινα δικαιώματα είναι αυτή του Ελληνικού Εμφυλίου Πολέμου (1946-1949). Οι μαθητές/μαθήτριες μέσω αυτής της ιστορικής περιόδου μπορούν να κατανοήσουν τις συνέπειες του πολιτικού διχασμού, τις παραβιάσεις των δικαιωμάτων (π.χ. εξορίες, εκτελέσεις, βασανισμοί) και την ανάγκη συμφιλίωσης και δημοκρατικής συνύπαρξης.

Θα χώριζα τους/τις μαθητές/μαθήτριες σε ομάδες και η κάθε ομάδα θα μελετούσε διαφορετικές πηγές σχετικά με τον Εμφύλιο Πόλεμο. Για παράδειγμα, θα μπορούσαν να μελετήσουν μαρτυρίες επιζώντων, αποσπάσματα από εφημερίδες της εποχής εκείνης, καθώς και αποσπάσματα από σχολικά βιβλία διαφορετικών δεκαετιών. Έπειτα, θα τους/τις προέτρεπα να συγκρίνουν αυτές τις αφηγήσεις και να εντοπίσουν τις διαφορές στον τρόπο παρουσίασης των γεγονότων. Στη συνέχεια, θα συζητούσαμε όλοι μαζί στην ολομέλεια πώς η ιστορική μνήμη μπορεί να επηρεάζεται από πολιτικές και κοινωνικές συνθήκες και για τη σημασία της αντικειμενικότητας στην ιστορία. Τέλος, οι μαθητές/μαθήτριες θα μπορούσαν να ερευνήσουν εάν υπάρχουν σήμερα χώρες που έχουν εμφύλιο πόλεμο, τα γεγονότα που οδήγησαν σε αυτόν και τις επιπτώσεις του στα δικαιώματα των ανθρώπων των χωρών αυτών.

# data[].attributes.headline
δεύτερο βήμα

# data[].attributes.subject
δεύτερο βήμα

# data[].attributes.body
Σύμφωνα με το ΙΕΠ στόχος των  νέων προγραμμάτων  σπουδών είναι να εμπνεύσουν τους/τις εκπαιδευτικούς με κατάλληλες οδηγίες, χώρο, τρόπους και μέσα, ώστε η σχολική τάξη να εξελιχθεί σε εργαστήριο έρευνας, επικοινωνίας, δράσης και έκφρασης, που οδηγεί τους μαθητές/τριες στο να εργάζονται για να πραγματώσουν: τη συνεργατικότητα, την αυτογνωσία, τη γλωσσική επίγνωση, την επικοινωνιακή ικανότητα, την υπευθυνότητα, την ανεκτικότητα, την πειθαρχία, το αίσθημα δικαίου, τη δημοκρατική ευαισθησία, την άμιλλα, την αλληλεγγύη, την αισθητική καλλιέργεια, την επίλυση προβλημάτων, τη διερευνητική μάθηση, την ψηφιακή εγγραμματοσύνη. Παρόλα αυτά , δεν υπάρχουν συγκεκριμένες ενότητες που να εμπλουτίζουν τις γνώσεις των μαθητών για τα ανθρώπινα δικαιώματα και την ιστορία τους, ούτε προτείνονται συγκεκριμένες δραστηριότητες που θα βοηθήσουν τους μαθητές να βιώσουν και να αναπτύξουν  δημοκρατική συνείδηση.

# data[].attributes.body
Η εξέγερση του Πολυτεχνείου είναι  ένα σημαντικό ιστορικό γεγονός που μπορεί να χρησιμοποιηθεί στη τάξη για την εκπαίδευση στα ανθρώπινα δικαιώματα. Υπάρχει πληθώρα πηγών κα μαρτυριών που θα μπορούσαν να δοθούν στους μαθητές προς μελέτη, προκειμένου να καταλάβουν πόσο σημαντική είναι η δημοκρατία και η ελευθερία της έκφρασης. Αναλύοντας τις πηγές αυτές θα μπορούσαν να καταλάβουν την πληθώρα των δικαιωμάτων , τα οποία παραβιάζονταν εκείνη την περίοδο. Όλες όμως οι μαρτυρίες δεν είναι αξιόπιστες , επομένως οι μαθητές θα πρέπει να είναι προσεκτικοί και ικανοί να μπορούν να προσεγγίσουν κριτικά όσα θα διαβάσουν ή δουν. Ακόμη θα μπορούσαν οι μαθητές να προχωρήσουν ακόμη πιο πέρα και να ερευνήσουν , αν σήμερα υπάρχουν χώρες στον κόσμο που βιώνουν παρόμοιες συνθήκες, στις οποίες παραβιάζονται τα ανθρώπινα δικαιώματα.

Εφόσον υπάρχουν ραδιοφωνικά αρχεία απο τις εκπομπές των φοιτητών του Πολυτεχνείου , θα προέτρεπα τους μαθητές μου να στήσουν μια ραδιοφωνική εκπομπή με θέμα "Τα ανθρώπινα δικαιώματα σήμερα. Σεβόμαστε τα ανθρώπινα δικαιώματα ή όχι ;" στην οποία θα ανέλυαν τις σκέψεις τους. Με το ίδιο θέμα θα μπορούσαν να γράψουν και ένα άρθρο για την σχολική εφημερίδα.